Maria Lisandra Gonzalez Hurtado

Maria Lisandra GONZALEZ HURTADO (naskiĝis  en Guantanamo, Kubo) estas kuba komputika inĝeniero kaj esperantisto.

 Biografio 
Ŝi naskiĝis en Guantanamo, finis tie mezlernejon kaj poste studis en la Universidad de las Ciencias Informáticas en Havano, kiun ŝi finis en 2011. Poste ŝi revenis al Guantanamo, kie ŝi loĝis kaj laboris kiel informadikisto.

En 2016 ŝi transloĝiĝis al Havano kaj okupiĝis pri familiaj aferoj. Ekde 2021 ŝi loĝas en Tjumeno (Rusio) post edziĝo kun la esperantisto Stanislavo Belov. Ili havas filon Stano Leonid Belov Gonzalez (n. 2017).

 Esperanto-vivo 
Lisandra estis LKK-ano de la IJK 2010, organizanto de la esperanto-klubo ĉe la Universidad de las Ciencias Informáticas en Havano kaj estrarano de KEJO (Kuba Esperantista Junulara Organizo) dum pluraj jaroj. Ŝi partoprenis en UK 2010 (Kubo) kaj UK 2016 (Slovakio).

Ekde 2021 ŝi estas aŭtorino de ĉiusemajna programo de Radio Havano Kubo en Esperanto, en kiu ŝi prezentas interesajn lokojn en Kubo, rakontas pri historio kaj kulturo de la lando.

 Vidu ankaŭ 
 Stanislavo Belov

 Referencoj 

 Eksteraj ligiloj 



Kategorio:Naskiĝintoj en Kubo
Kategorio:Kubaj esperantistoj‎
Kategorio:Rusiaj esperantistoj‎
Kategorio:Inĝenieroj
Kategorio:Komputikistoj
Kategorio:Kubaj radioprezentistoj
Kategorio:Personoj de Tjumeno
Kategorio:Provinco Guantanamo
Kategorio:Havananoj
Kategorio:Esperanto-klubo Revo